ఒకటో నంబర్ కుర్రాడు

ఒకటో నంబర్ కుర్రాడు 2002 సెప్టెంబరు 18న విడుదలైన తెలుగు సినిమా. స్వప్న సినిమా బ్యానరులో కె. రాఘవేంద్రరావు, సి. ఆశ్వినీదత్ నిర్మించిన ఈ సినిమాకు ఎ. కోదండరామి రెడ్డి దర్శకత్వం వహించాడు. ఈ సినిమాలో తారకరత్న, రేఖ, తనికెళ్ల భరణి, రాజీవ్ కనకాల తదితరులు ప్రధానపాత్రల్లో నటించగా ఎం.ఎం. కీరవాణి సంగీతం అందించాడు. తారకరత్నకు ఇది తొలి సినిమా.

 తారాగణం 

 తారకరత్న (బాలు)
 రేఖ (స్వప్న)
 తనికెళ్ల భరణి (స్వప్న తండ్రి)
 రాజీవ్ కనకాల (రాజీవ్‌)
 దేవదాస్ కనకాల (రాజీవ్ తండ్రి)
 గిరిబాబు (స్వప్న మామయ్య)
 చిత్రం శ్రీను
 ఎమ్మెస్ నారాయణ
 ధర్మవరపు సుబ్రహ్మణ్యం
 సునీల్
 చిట్టి బాబు
 రఘు బాబు

 నిర్మాణం 
ఇది తారకరత్న నటించిన రెండవ సినిమా అయినాకానీ మొదట ఈ సినిమానే విడుదలైంది. ముందు దీనికి 1వ నంబర్ కుర్రాడు అనే పేరు పెట్టారు.

 పాటలు 
ఈ సినిమాకు ఎం.ఎం. కీరవాణి సంగీతం అందించగా చంద్రబోస్, సుద్దాల అశోక్ తేజ పాటలు రాశారు.

 "తొడకొట్టి చెబుతున్నా" - ఎస్పీ బాలసుబ్రహ్మణ్యం, గాడ్విన్
 "నువ్వు చూడు చూడకపో" - ఎం.ఎం.కీరవాణి, గంగ
 "ఒరేయ్ నువ్వు" - ఎస్.పి. చరణ్, కె.ఎస్. చిత్ర
 "అగ్గిపుల్ల" - టిప్పు, కల్పన
 "నెమలి కన్నోడ" - ఉదిత్ నారాయణ్, కెఎస్ చిత్ర
 "ఎన్ని జన్మలెత్తినా" - ఎస్పీ బాలసుబ్రహ్మణ్యం, కెఎస్ చిత్ర

 స్పందన 
"తారకరత్న తన నటన, డ్యాన్స్, ఫైటింగ్‌లతో ఆకట్టుకున్నాడని, సాధారణమైన ఇతివృత్తంతో, రొటీన్ కథతో ఉందని" ది హిందూలోని గుడిపూడి శ్రీహరి అభిప్రాయపడ్డాడు. "ఈ సినిమా ఒక ఆసక్తికరమైన సంఘటనతో ప్రారంభమవుతుంది, కానీ మధ్యలో చూపించిన సన్నివేశాలు వీక్షకులను ఆకట్టుకునేలా లేవు" అని ఐడెల్ బ్రెయిన్ లోని జీవీ వ్రాశాడు. "ఈ సినిమా స్క్రిప్ట్‌లో కొత్తదేమీ లేదు" అని ఫుల్ హైదరాబాదుకు చెందిన ఒక విమర్శకుడు రాశాడు.

 మూలాలు 

వర్గం:2002 సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:తనికెళ్ళ భరణి సినిమాలు
వర్గం:గిరిబాబు నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:సునీల్ నటించిన సినిమాలు
వర్గం:రఘుబాబు నటించిన సినిమాలు